—Беҙҙең һәр иртә ҡала халҡы уянғансы урамдарҙы, йәйәүлеләр юлын, йорт алдарын, парктарҙы һәм аллеяларҙы сүп-сарҙан таҙартыуҙан башлана. Ҡыш көндәрендә юлдарҙағы ҡарҙарҙы көрәйбеҙ, тайғаҡ ерҙәргә ҡом һибәбеҙ. Быйыл ҡар күләме үтә күп булғанға күрә, ике сменала эшләргә тура килде. Беҙҙең коллективта 28-гә яҡын кеше эшләй. Барыбыҙ ҙа бүленгән территорияларҙың таҙалығы өсөн яуап бирәбеҙ, һәр кем үҙ майҙансығын тәртиптә тотоу өсөн күп көс һала,—ти Марат Ғәйнислам улы.